open-index/open-wikipedia-markdown huggingface dataset:
Jonas Vytautas Bakšys

**Jonas Vytautas Bakšys** (g. 1923 m. gegužės 28 d. – 2015 m. birželio 4 d.) – Lietuvos gydytojas, mokslininkas, biomedicinos mokslų daktaras.

## Biografija
1933–1936 m. mokėsi Kretingos pranciškonų gimnazijoje, 1937–1939 m. – Utenos „Saulės“ gimnazijoje, 1939–1941 m. Biržų gimnazijoje. 1941–1945 m. studijavo Vilniaus universiteto Medicinos fakultete, 1946 m. studijas baigė Vytauto Didžiojo universitete. 1955 m. medicinos mokslų kandidatas.

Nuo 1946 m. dirbo Kauno universiteto Mikrobiologijos katedroje. 1949–1952 m. tarnavo tarybinėje kariuomenėje. 1952–1955 m. Karo medicinos akademijos Leningrade adjunktas. Nuo 1958 m. Kauno klinikinės ligoninės Vidaus ligų skyriaus gydytojas, 1959–1995 m. Kauno medicinos instituto hospitalinės terapijos skyriaus vedėjas. 1960–1995 m. dar ir Kauno medicinos instituto (nuo 1989 m. Kauno medicinos akademija) dėstytojas, nuo 1960 m. docentas, nuo 1990 m. profesorius.

Tyrė kvėpavimo, širdies ir kraujagyslių būklę po plaučių operacijų.

Ilgametis Kauno krašto terapeutų draugijos pirmininkas, medicinos žurnalų „Medicina“ ir „Medicinos teorija ir praktika“ redakcijos kolegijų narys.

## Bibliografija
* Bendrosios terapijos pagrindai (1966 m.)
* Vidaus ligos (2 d. 1967 m.)
* Vidaus ligos (1973 m.)
* Vidaus ligos (d. I 1996 m.)

## Įvertinimas
* 1989 m. LTSR Nusipelniusio sveikatos apsaugos darbuotojo garbės vardas
* 1997 m. vasario 10 d. – LDK Gedimino 5 laipsnio ordinas

## Šaltiniai
Stasys Vygantas Augutis

**Stasys Vygantas Augutis** (g. 1943 m. balandžio 5 d. Krūmiškiai, Balninkų valsčius) – Lietuvos radioinžinierius, habilituotas technologijos mokslų daktaras, profesorius.

## Biografija
1950–1960 m. mokėsi Panevėžio 1-ojoje vidurinėje mokykloje. 1965 m. baigė Kauno politechnikos institutą. 1971 m. Kauno politechnikos institute apsigynė disertaciją „Nulio dreifo korekcija matuojant pasipriešinimo momentą elektriniais metodais“, technikos mokslų kandidatas. 2002 m. apsigynė disertaciją „Daugiamatė aukštų dažnių vibrometrija“, habilituotas technologijos mokslų daktaras.

Nuo 1965 m. Kauno politechnikos instituto (nuo 1990 m. Kauno technologijos universitetas) Radioelektronikos fakulteto asistentas, 1971–1974 m. šio fakulteto vyresnysis dėstytojas, nuo 1975 m. docentas, nuo 2002 m. Telekomunikacijų ir elektronikos fakulteto Elektroninių ir matavimo sistemų katedros profesorius, Metrologijos instituto direktoriaus pavaduotojas, matavimo technologijų skyriaus vadovas. Lietuvos valstybinio mokslo ir studijų fondo Technologijos mokslų ekspertų komiteto pirmininkas.

Žmona Rūta (g. 1942 m.) – filologė.

## Mokslinė veikla
Svarbiausi darbai iš matavimų inžinerijos, daugiausia aukštadažnės vibrometrijos, sukūrė jos pagrindus. Su kitais sukūrė daugiau, kaip 50 naujų matavimo metodų ir matavimo priemonių. 130 mokslinių darbų ir publikacijų autorius ar bendraautoris, tarp jų – 15 publikacijų tarptautiniuose leidiniuose, 31 išradimo autorius. Parašė mokomųjų priemonių.

## Bibliografija
* Guolių vibracija (su kt., 1979 m., anglų kalba).

## Įvertinimas
* 2004 m. Lietuvos mokslo premija už darbų ciklą „Naujų matavimo ir diagnostikos technologijų tyrimai ir plėtra“

## Šaltiniai
Juozas Augutis

**Juozas Augutis** (g. 1955 m. rugsėjo 5 d. Kaliekiai, Utenos raj.) – Lietuvos inžinierius technologas, matematikas, habilituotas technologijos mokslų daktaras, Vytauto Didžiojo universiteto rektorius.

## Biografija
1978 m. baigė Vilniaus universitetą. 1986 m. apgynė
matematikos mokslų kandidato disertaciją. 2003 m. habilituotas technologijos mokslų daktaras.

1986–1991 m. Kauno politechnikos instituto (nuo 1990 m. Kauno technologijos universitetas) dėstytojas, nuo 1988 m. docentas. Nuo 1991 m. Vytauto Didžiojo universiteto docentas, nuo 2003 m. Matematikos ir statistikos katedros profesorius, nuo 1993 m. – šio universiteto studentų reikalų dekanas. Nuo 1993 m. Lietuvos energetikos instituto Branduolinių įrenginių saugos laboratorijos vyresnysis mokslo darbuotojas. 2015 m. birželio 9 d. VDU Taryba profesorių J. Augutį išrinko VDU rektoriumi.

Lietuvos Mokslo tarybos ekspertas, Ignalinos AE branduolinės saugos komiteto narys, Lietuvos energetikos instituto tarybos narys, Vytauto Didžiojo universiteto Senato narys, Lietuvos matematikos ir informatikos instituto tarybos narys, Lietuvos vadovėlių leidybos komisijos ekspertas, Lietuvos matematikų draugijos bei Lietuvos statistikų sąjungos narys.

## Veikla
1993–2003 m. kūrė Ignalinos AE rizikos integruoto vertinimo ir valdymo metodiką, pagrįstą rizikos priimtinumo kriterijais ir tikimybiniais bei deterministiniais metodais. Ši metodika taikoma nustatant AE eksploatacijos trukmę, reaktoriaus dujų tarpelio tarp grafito klojinio ir technologinių kanalų mažėjimą, šilumnešio srauto tekėjimo technologiniais kuro kanalais matavimo sistemos bei kitų saugos sistemų patikimumą ir senėjimą, analizuojant pavojų keliančių išorinių reiškinių riziką.

Su kitais parašė darbų apie branduolinių elektrinių saugų eksploatavimą.

## Šaltiniai
Algirdas Povilas Ažubalis

**Algirdas Povilas Ažubalis** (g. 1939 m. gegužės 25 d. Voversys, Skiemonių valsčius, Anykščių apskritis) – Lietuvos pedagogas, habilituotas socialinių mokslų daktaras, profesorius.

## Biografija
1957 m. baigė Ukmergės pedagoginę mokyklą, o 1968 m. – Vilniaus pedagoginio instituto Fizikos-matematikos fakultetą (neakivaizdiniu būdu). 1977 m. TSRS Pedagogikos mokslų akademijoje baigė neakivaizdinę aspirantūrą Maskvoje, apgindamas pedagogikos mokslų kandidato (dab. daktaro) disertaciją. 1998 m. habilituotas socialinių mokslų daktaras (Latvijos universitetas).

1957–1975 m. mokytojavo Švenčionių raj. Stoniūnų septynmetėje ir Telšių raj. Lauko Sodos (tada – Lauksodos) septynmetėje, Mitkaičių aštuonmetės mokyklos, Degaičių aštuonmetės mokyklos, Ubiškės vidurinės mokyklos direktorius. 1975–1981 m. ir 1984–1994 m. dirbo Respublikiniame mokytojų tobulinimosi institute. 1981–1984 m. Šiaulių pedagoginio instituto, 1994–2000 m. Vilniaus Gedimino technikos universiteto, nuo 2000 m. Lietuvos karo akademijos dėstytojas, nuo 2001 m. profesorius. 1998–2004 m. dar dėstė Šiaulių universitete, Lietuvos žemės ūkio universitete (2000–2010 m.), Vilniaus kolegijoje (2004–2009 m.).
2012 m. kovo mėn. nominuotas nominacijai „Nacionalinės vertybės’2011“ (kategorija „Žmogus-amžininkas“).

## Bibliografija
* Iš Lietuvos matematinio švietimo praeities (1993 m., II papild. leidimas 1997 m.)
* Matematikos mokymo lietuviškoje mokykloje raida (XIX a. pr.- 1940 m.) (1995 m.)
* Matematika lietuviškoje mokykloje (XIX a. pr.-1940 m.) (1997 m.)
* Logikos pratimai (1998 m., II papild. leidimas 2001 m.)
* Bendroji matematikos didaktika (su A. Kiseliovu, 2002 m.)
* Matematikos didaktika Lietuvos pedagoginėje periodikoje (1945–1990 m.) (2005 m.)
* Karo pedagogika Lietuvoje (1918–1940 m.) (su R. Kazlauskaite-Markeliene, A. Petrauskaite, B. Puzinavičiumi, F. Žigaru) (2007 m.)
* Logika ir mokyklinė matematika (2008 m., internete)
* Bibliografija (2009 m.)
* Karinis rengimas Lietuvos mokykloje (1929–1940 m.) (su R. Kazlauskaite-Markeliene, V. Žilėniene) (2009 m.)
* Valstybinė kalba Lietuvos kariuomenėje (1918–1940 m.) (su D. Builiene, R. Kazlauskaite-Markeliene) (2010 m.)
* Didaktikos baruose. Bibliografija (2014 m.)
* Matematikos taikymas Lietuvos kariuomenėje 1918-1940 m. (2015 m.)

## Šaltiniai
Fizinė svyruoklė

**Fizinė svyruoklė** – kietas kūnas, kuris gali svyruoti nejudančios ašies atžvilgiu. Plokštumos, einančios per svyruoklės masės centrą, susikirtimo su ašimi taškas vadinamas pakabinimo tašku A. Kūno padėtį kiekvienu laiko momentu galima charakterizuoti jo nukrypimo nuo pusiausvyros kampu φ. Tada, atlenkus tokį kūną nuo pusiausvyros padėties atsiranda sukamasis momentas sukimosi ašies atžvilgiu, gražinantis kūną į pusiausvyros padėtį.

Taškas, kuris yra nutolęs atstumu l nuo sukimosi ašies, linijoje, einančioje per masės centrą – vadinamas fizinės svyruoklės svyravimo centru A’. Jeigu sukimosi ašį perkelsime į šį tašką, tai svyruoklė svyruos tuo pačiu dažniu. Jeigu fizinę svyruoklę pakabinsime svyravimo centro taške A’, tai jos svyravimo periodas nepakis, o ankstesnis pakabinimo taškas A taps nauju svyravimo centru. Tai yra Hiuigenso teorema. Jeigu svyruoklės pakabinimo tašką slinksime linija jungiančia tą tašką su masės centru, tai kis tokios svyruoklės svyravimo periodas. Kai A bus be galo toli nuo masės centro C, tai fizinės ir matematinės svyruoklės (tokio pat ilgio) svyravimo periodai sutaps, o svyravimo periodas bus labai didelis. Artinant A prie C, svyravimo periodas mažės ir kai A sutaps su C, bet kurioje padėtyje turėsime pusiausvyrą ir svyravimų nebus. Taigi svyravimų periodas vėl pasidarys be galo didelis. Bus pereinama per minimumą.
Amnesty International

**Amnesty International** (, trump. *Amnesty* arba *AI*) – tarptautinė nevyriausybinė organizacija, ginanti žmogaus teises. Įkurta 1961 m. Londone, Jungtinėje Karalystėje. Ten pat įsikūrusi ir organizacijos būstinė. Organizacijai priklauso daugiau nei 3 mln. narių.

Organizacija gina asmenis, persekiojamus dėl politinių ir religinių įsitikinimų, siekia panaikinti mirties bausmę, kankinimus ir žiaurų elgesį su kaliniais. Apie tai renka informaciją, siunčia misija į įvairias pasaulio šalis padėčiai tirti, skelbia kasmetines ataskaitas apie žmogaus teises įvairiose šalyse.

Per savo atstovus JTO, UNESCO ir kitur daro įtaką tarptautinėms organizacijoms. Organizuoja ir koordinuoja žmogaus teisių gynimo akcijas.

Aukščiausias organas – taryba, vykdomasis – vykdomasis komitetas.

1997 m. organizacijai suteikta Nobelio taikos premija.

„Amnesty International“ Lietuvos grupė įkurta 1991 m.

## Šaltiniai
* Visuotinė lietuvių enciklopedija, T-1 (A-Ar), p. 448

### Išnašos

## Nuorodos

* Oficiali svetainė
Rubén de la Red

**Rubenas de la Redas Gutjeresas** (g. 1985 m. birželio 5 d.) – buvęs futbolininkas, saugas. Atstovavo Ispanijos rinktinei.

## Karjera
De la Redas 14 metų pradėjo žaisti Madrido Real jaunimo mokykloje, 2004 m. paimtas į rezervinę klubo komandą. 2007–2008 m. sezone tobulinosi „Chetafės“ klube, o 2008 m. pakviestas į pagrindinę „Realo“ komandą. Tačiau vienose veržybose žaidėjas nualpo ir buvo išvežtas į ligoninę. Dėl širdies problemų jam buvo uždrausta žaisti, nebuvo žinoma, ar žaidėjas galės grįžti į profesionalų futbolą.

2010 m. lapkričio 3 dieną dėl šių priežasčių baigė profesionalaus futbolininko karjerą ir įsidarbino treneriu Real jaunimo komandoje.

## Rinktinės
2004–2007 m. buvo Ispanijos jaunimo rinktinės nariu. 

2008 m. debiutavo . Su rinktine laimėjo 2008 m. Europos futbolo čempionatą, kuriame įmušė įvartį į Graikijos rinktinės vartus.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Dani Güiza

**Danielis Gonsalesas Guisa** (g. 1980 m. rugpjūčio 17 d.) – futbolininkas, Ispanijos rinktinės ir Getafe CF klubo puolėjas.

## Karjera
2011 m. rugpjūčio 20 d. pasirašė trejų metų sutartį su Ispanijos Getafe CF klubu.

## Rinktinė
 žaidžia nuo 2007 m. Su rinktine laimėjo 2008 m. Europos futbolo čempionatą, kuriame įmušė įvarčius į Graikijos ir Rusijos rinktinės vartus.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Byglio sąsiauris

**Beagle sąsiauris** () – siauras sąsiauris pačiuose Pietų Amerikos pietuose, Ugnies Žemės salyne. Skiria pagrindinę salyno salą *[[Ugnies Žemės sala|Isla Grande]]* nuo kitų salų (Nuevos, Piktono, Lenokso, Navarino, Hosto, Londonderio, Stiuarto ir kt.). Sąsiaurio ilgis yra 240 km, o plotis siekia 5 – 13 km. 1978–1984 m. dėl piečiau Byglio sąsiaurio esančių salų vyko konfliktas tarp Argentinos ir Čilės. Nors sąsiauris laivuojamas, saugesni yra Dreiko ir Magelano sąsiauriai. Pagrindiniai uostai – Ušuaja (Argentina) ir Puerto Viljamsas (Čilė).

Būdingi statūs kalnai, ledynai ir kriokliai, yra didelė paukščių įvairovė: kirai, audrapaukščiai, albatrosai, pingvinai ir kiti.

Sąsiauris pavadintas, pro jį praplaukusio laivo HMS Beagle (juo vyko Č. Darvino ekspedicija) vardu.

## Šaltiniai
The Elder Scrolls III: Bloodmoon

**The Elder Scrolls III: Bloodmoon** – 2003 m. pasirodęs „The Elder Scrolls III: Morrowind“ kompiuterinio žaidimo papildymas, skirtas asmeniniams kompiuteriams. „The Elder Scrolls III: Morrowind“ žaidimą šis papildymas atnaujina iki 1.6 versijos.

## Apžvalga

„The Elder Scrolls III: Bloodmoon“ papildymas prie „The Elder Scrolls III: Morrowind“ žaidimo prideda:

* naują salą *Solstheim*, personažus, kritulius, pabaisas, augalus, šarvus ir ginklus;

* galimybę vykdyti vienu metu ir „The Elder Scrolls III: Morrowind“, ir „The Elder Scrolls III: Bloodmoon“ užduotys;

* galimybę vykdyti užduotis, kurios pageidaujamos;

* daugelio smulkių „The Elder Scrolls III: Morrowind“ žaidimo klaidų pataisymus.

## Siužetas

*Solstheim* saloje imperija pastato naujas šachtas, kurių labui žaidimo žaidėjui pasiūloma dirbti, žaidėjas sutinka ir pradeda daryti salos forto *Frostmoth* kapitono užduotis. Po kiek laiko žaidėjas, grįždamas po įvykdytos užduoties, pamato, kad fortas sunaikintas ir jo kapitonas dingęs. Tada žaidėjas iš forto karininko gauna užduotį eiti į salos kalnus ieškoti nordlingų genties, kuri prašo grąžinti tvarką į *Solstheim* salą. Rasdamas nordlingus, žaidėjas sužino apie *Bloodmoon* ritualą, kuris turi sutvarkyti gyvenimą saloje, tada jis su nordlingų šamano pagalba, įvykdo ritualą grąžindamas taiką į *Solstheim* salą.

## Galerija

Vaizdas:TheElder ScrollsIII-Bloodmoonžemėlapis.jpg|*Solstheim* salos žemėlapis
Vaizdas:TheElder ScrollsIII-Bloodmoonvieta.jpg|*Hirstaang* miškas
Vaizdas:TheElder ScrollsIII-Bloodmoonvieta2.jpg|*Frostmoth* forto kiemas
Vaizdas:TheElder ScrollsIII-Bloodmoonvieta3.jpg|*Skaal* kaimelio kiemas


## Nuorodos

* http://www.uesp.net The Elder Scrolls žaidimų serijos mėgėjų svetainė 
* http://www.elderscrolls.com/  Oficialus The Elder Scrolls III: Bloodmoon papildymo tinklalapis 
* http://www.mobygames.com/ Kitas The Elder Scrolls III: Bloodmoon papildymo tinklalapis
The Elder Scrolls III: Tribunal

**The Elder Scrolls III: Tribunal** – 2002 m. pasirodęs „The Elder Scrolls III: Morrowind“ kompiuterinio žaidimo papildymas, skirtas asmeniniams kompiuteriams. „The Elder Scrolls III: Morrowind“ žaidimą šis papildymas atnaujina iki 1.4 versijos.

## Apžvalga

„The Elder Scrolls III: Tribunal“ papildymas prie „The Elder Scrolls III: Morrowind“ žaidimo prideda:
* naują miestą *Mournhold*, *[[Morrowind]]* sostinę, dievo *Sotha Sil* miestą ir paslėptą nykštukų požeminį kaimą;
* naujus artefaktus, šarvus, ginklus, rūbus, personažus, pabaisas ir augalus;
* naują žaidimo žaidėjo dienoraštį, kuriame visos jo užduotys išdėliotos tvarkingai;
* naują siužetinę liniją, kurioje sužinosite viską apie *Vvardenfell* salą;
* galimybę vykdyti vienu metu ir „The Elder Scrolls III: Morrowind“, ir „The Elder Scrolls III: Tribunal“ užduotis;
* daugelio smulkių „The Elder Scrolls III: Morrowind“ žaidimo klaidų pataisymus.
Norint pereiti visas pagrindines užduotys „The Elder Scrolls III: Tribunal“ papildyme, reikia turėti nors 30 žaidimo žaidėjo lygį.

## Siužetas

Miegantį žaidimo žaidėją užpuola žudikas iš „Tamsiosios brolijos“, tačiau žaidėjas lieka gyvas. Tada jis nuvyksta į *Ebonheart* miestą ir sužino, kad „Tamsioji brolija“ yra sostinės *Mournhold* mieste. Žaidėjas išvyksta į *Mournhold* miestą, kurį užpuola karalienės *Almalexia* kariai, jis sunaikina *Almalexia* ir jos karius. Galiausiai žaidėjas susitinka su „Tamsiosios brolijos“ atstovais ir jiems atkeršija už užpuolimą, dar nugali piktų goblinų armiją ir tampa gerbiamas žmogus sostinėje.

## Galerija

Vaizdas:TheElder ScrollsIII-Tribunalžemėlapis.jpg|*Mournhold* miesto žemėlapis
Vaizdas:TheElder ScrollsIII-Tribunalvieta.jpg|Miesto šventykla
Vaizdas:TheElder ScrollsIII-Tribunalvieta2.jpg|Karališkojo dvaro sodas


## Nuorodos

* http://www.elderscrolls.com/  Oficialus The Elder Scrolls III: Tribunal papildymo tinklalapis 

* http://www.mobygames.com/ Kitas The Elder Scrolls III: Tribunal papildymo tinklalapis 

* http://www.uesp.net The Elder Scrolls žaidimų serijos mėgėjų svetainė
Klaas-Jan Huntelaar

**Klaas-Janas Huntelaras** (g. 1983 m. rugpjūčio 12 d.) – buvęs futbolininkas, Nyderlandų rinktinės puolėjas.

## Karjera
2009 m. rugpjūčio 6 d. pasirašė 4 metų sutartį su AC Milan klubu. 2010 m. rugpjūčio 31 d. pasirašė sutartį su Schalke 04 klubu.

## Rinktinė
Nuo 2004 m. žaidė Nyderlandų jaunimo rinktinėje, su kuria iškovojo Euopos čempionų titulą.  žaidžia nuo 2006 m. Su rinktine dalyvavo 2008 m. Europos futbolo čempionate, kuriame įmušė įvartį į Rumunijos rinktinės vartus.

## Pasiekimai
* Johan Cruijff taurė (2006, 2007 m.)
* UEFA U-21 čempionatas (2006 m.)
* Olandų Eerste Divisie rezultatyviausias žaidėjas (2004 m.)

## Dalyvavimas čempionatuose

|}

## Išnašos

## Nuorodos
*
Trapioji ūmėdė

**Trapioji ūmėdė** (*Russula fragilis*) – ūmėdinių šeimos grybas.

Kepurėlė 2-4 cm skersmens, paplokščia, truputį įdubusi, gleivėta, vidurys šiurkštus, smulkiai plaušuota, violetiškai raudona, vidurinė dalis pilkai melsva, žaliai melsva, arba violetiškai juoda, kraštai vagoti arba lygūs. Lakšteliai balti, senesnių grybų gelsvi, tankūs, priaugtiniai, trapūs, pakraščiai dantyti. Kotas 2-5 cm ilgio, 0,5-1,5 cm storio, senas pilkai gelsvas, trapus. Trama balta, plona, deginančio kartaus skonio. Sporos smulkiai vagotos, spygliuotos.

Auga vasarą ir rudenį miškuose, samanotose, drėgnose vietose, ant supuvusių kelmų. Lietuvoje labai dažna. Valgoma, bet menkavertė. Ketvirtos kategorijos.
Rio Grandė (upė)

**Rio Grandė** ( 'didžioji upė'), ***Bravo del Nortė*** () – upė Jungtinėse Amerikos Valstijose ir Meksikoje. Prasideda Kolorado valstijoje, Rio Grandės nacionaliniame miške. Susidaro susiliejus keliems upeliams, ištekantiems iš Kanbio kalnų (Uoliniai kalnai, San Chuano kalnagūbris). Pradžioje teka į rytus, nuo Alamo į pietus San Luiso slėniu, kanjonais kerta Naujosios Meksikos valstiją. Vėliau pasuka į pietryčius ir teka JAV (Teksaso) – Meksikos valstybine siena. Įteka į Meksikos įlanką. Dėl intensyvaus upės vandens naudojimo irigacijai ir sausringo klimato Rio Grandės vandenys sausuoju metu laiku įlankos nepasiekia.

Didžiausi intakai – Pekosas, Devilsas (kairieji), Čama, Puerkas, Končosas, Saladas, San Chuanas (dešinieji).

Vandens lygis labai svyruoja. Vidutinis debitas 110 m³/s, didžiausias 15 000 m³/s. Rio Grandės vandens gausiai naudojami drėkinimui, sudaryta keletas tvenkinių (Elefant Bjuto, Kabaljo, Amistado, Falkono).

Prie Grandės įsikūrę šie miestai: Albukerkė, Las Krusesas, El Pasas, Laredas, Makalenas, Braunsvilis (JAV), Siudad Chuaresas, Ochinaga, Piedras Negrasas, Nuevo Laredas, Reinosa, Matamorosas (Meksika).


Riogranderivermap.png|Rio Grandės baseinas
Rio grande below Creede CO.jpg|Rio Grandės aukštupys Kolorade
USA Santa Elena Canyon TX.jpg|Rio Grandė Santa Elenos kanjone (Big Bendo nacionalinis parkas)
Rio Grande-2.jpg|Rio Grandė Albukerkėje
Rio Bravo El Paso-Juarez.jpg|Rio Grandė tarp El Paso ir Siudad Chuareso


## Šaltiniai
Armanavičiai

**Armanãvičiai**  (, ) – agromiestelis šiaurės Baltarusijoje, 18 km į šiaurės rytus nuo Šarkauščinos, 50 km nuo Lietuvos ir Baltarusijos valstybinės sienos. Apylinkės centras. Stovi katalikų bažnyčia, sentikių ir stačiatikių cerkvės. Išlikę dvaro, unitų vienuolyno, kuris uždarytas XIX a. viduryje, pastatai. Veikia Jazepo Drazdovičiaus meno ir etnografijos muziejus.

## Istorija

Armanavičiai minimi 1563 m. XIX a. Rusijos imperijos valdininkų pradėti vadinti Germanavičiais. 1922–1939 m. priklausė Lenkijai. 1787 m. pastatyta katalikų bažnyčia, 1905 m. – sentikių cerkvė, 2002 m. – stačiatikių cerkvė. XIX a. buvo miestelis ir dvaras Dysnos apskrities Lužkų valsčiuje.

## Gyventojai
### Lietuviai

Iki XVIII a. Armanavičiai priklausė etniniam lietuvių kalbos arealui. XIX a. pab.- XX a. pr. apylinkėje gyveno apie 600 lietuvių. 1864–1909 m. visoje Dysnos apskrityje jų buvo nuo 700 iki 2200. 1898–1899 m. Sinicų (dab. Zorka, 12 km nuo Armanavičių), Baltojo dvaro (5 km nuo Armanavičių) ir Ivanskijos (15 km nuo Armanavičių) kaimuose įsikūrė lietuvių ūkininkų nuo Švenčionių, Adutiškio. Prieš Antrąjį pasaulinį karą Armanavičiuose dirbo lietuvių kunigai P. Būdvytis, Masiulionis (1942 m. nacių sušaudytas). 2003 m. vyriausieji kaimo gyventojai mokėjo lietuviškai, moterys audė lietuviškus kilimus.

### Žymūs žmonės
* Armanavičiuose gimė žymus dailininkas ir etnografas Jazepas Drazdovičius (1888–1954).

## Šaltiniai

* Baltarusijos pilys Jazepo Drazdovičiaus graviūrose
Mėnulio slėnis

**Mėnulio slėnis** () – slėnis Čilės šiaurėje, Atakamos dykumoje, 20 km nuo San Pedro de Atakamos miesto.

Slėnio skersmuo yra 500 metrų. Tai bergždžia dykvietė, primenanti Mėnulio kraštovaizdį, su savo gumbuotais rieduliais ir plonais smiltainio bokštais. Mėnulio slėnio uolų amžius yra 23 milijonai metų. Jis yra pačiame šiauriniame Druskos kalnagūbrio gale, šis regionas yra kadaise buvusio ežero dugnas, kuris tūkstantmečiais buvo visaip lankstomas ir stumdomas. Nuolatiniai vėjai ir atsitiktinės liūtys taip išskaptavo akmenis, kad šiandien toji vieta atrodo kaip Mėnulio paviršiaus dykvietė. Čia esama nemažų spalvotojų mineralų klodų, raudonosios ir oranžinės geležies gyslų, grynos druskos ir gipso sluoksniai.

Mėnulio slėnis įeina į *Los Flamencos* gamtos rezervatą.
Sečuros dykuma

**Sečuros dykuma** (, ) – dykuma Pietų Amerikoje. Užima visą Peru vakarinę pakrantę (nuo Atakamos pietuose iki Piuros šiaurėje). Tai ilgiausias dykumos plotas Pietų Amerikoje. Sečuros dykuma pasižymi savitais ypatumais, nei Čilės Atakamos dykuma. Jos dykumą vagoja daugiau kaip 50 Andų upių, yra keletas plačių lygumų, bet ir nemažai kalvelių. Didžiausias dykumos plotis yra 150 km. Čia iškrenta labai mažai kritulių, tik 150–200 mm per metus.

Sečuros dykumoje gyvavo keletas Peru kultūrų: močikai, Lambajekės kultūra, Čimu.

## Šaltiniai
Ukrainos keliai

**Ukrainos keliai** – kelių tinklas Ukrainoje, tarpusavyje jungiantis gyvenvietes ir skirtas transporto priemonių judėjimui.

Bendro naudojimo kelių tinklą sudaro 172 400 km kelių, iš jų 164 100 km su tvirtu pagrindu. Beveik visi Ukrainos keliai kerta gyvenvietes ir tai neatitinka tarptautinių transporto koridorių reikalavimams, nes ribojamas tranporto priemonių greitis.

## Istorija
1940-aisiais metais bendras kelių ilgis Ukrainos TSR teritorijoje - 270 700 km. Iš esmės tai buvo gruntiniai keliai, tiktai 10,8 % turėjo tvirtą kelio dangą.

Intensyviausiai keliai buvo statomi XX a. 60-70 - aisiais metais.

## Klasifikacija

* **Bendro naudojimo keliai** - pagrindinė kelių tinklo dalis. Skirstoma į tarptautinius, nacionalinius, rajoninius(regionalinius) ir kaimo kelius.

* **Miestų ir kitų gyvenviečių gatvės**

* **Technologiniai keliai** – keliai esantys teritorijuose, kurių savininkai - juridiniai asmenys

* **Privatūs keliai** - keliai esantys teritorijuose, kurių savininkai - privatūs asmenys.

## Kelių sarašas

 
### Europinės reikšmės keliai kertantys Ukrainą

#### Vakarų-Rytų kryptis
##### Pagrindiniai keliai

**[[E40|<span style="color:white">Е40</span>]] ** **[[E50|<span style="color:white">Е50</span>]] **

##### Kiti keliai
**[[E38|<span style="color:white">E38</span>]] ** **[[E58|<span style="color:white">Е58</span>]] **

#### Šiaurės-Pietų kryptis

##### Pagrindiniai keliai
**[[E85|<span style="color:white">Е85</span>]] ** **[[E95|<span style="color:white">Е95</span>]] ** **[[E105|<span style="color:white">Е105</span>]] **

##### Kiti keliai
**[[Автострада E81|<span style="color:white">Е81</span>]] ** **[[E87|<span style="color:white">Е87</span>]] ** **[[E97|<span style="color:white">Е97</span>]] ** **[[E101|<span style="color:white">Е101</span>]] **

#### Sujungiantys keliai
**[[E372|<span style="color:white">Е372</span>]] ** **[[E373|<span style="color:white">Е373</span>]] ** **[[E381|<span style="color:white">Е381</span>]] ** **[[E391|<span style="color:white">Е391</span>]] ** **[[E471|<span style="color:white">Е471</span>]] ** **[[E573|<span style="color:white">Е573</span>]] ** **[[E577|<span style="color:white">Е577</span>]] ** **[[E583|<span style="color:white">Е583</span>]] **

### Tarptautiniai

Išnaša - Sienos kirtimo punktas

## Taip pat skaitykite

* Ukrainos valstybiniai numerio ženklai
* Ukraina

## Nuorodos
* Ukrainos įstatymas "Apie Ukrainos kelius" (ukr.k.)
* Valstybinė kelių tarnyva – UkrAvtoDor (ukr., rus, angl. k.) 
* Ukrainos keliai - blogas (ukr.k.)
Drėkiklis

**Drėkiklis** yra higroskopiška medžiaga. Paprastai jos molekulė turi keletą hidrofiliškų grupių ir lengvai sudaro vandenilinius ryšius su vandens molekulėmis.

Drėkikliai, naudojami kaip maisto priedai, padeda palaikyti maisto produktų drėgmę, minkštumą. Etiketėse jie gali būti žymimi E numeriais, pvz., E1520 (propilenglikolis), E1518 (gliceriltriacetatas), E420 (sorbitolis), E965 (maltitolis), E1200 (polidekstrozė).

Drėkikliai taip pat įeina į daugelio kosmetikos priemonių sudėtį; jie naudojami plastmasių antistatinių dangų, kai kurių cigarečių gamyboje.

## Taip pat skaitykite
* Desikantas
E420

**E420** – Europinio tinklo kelias, jungiantis Nivelio miestą Belgijoje ir Reimsą Prancūzijoje. Kelio ilgis – 180 km

## Maršrutas
Nivelis – Šarlerua – *(Belgijos-Prancūzijos siena)* – Reimsas
Kelias E262

**E262** – Europos tinklo kelias, einantis per Lietuvą, Latviją ir Rusiją nuo Kauno iki Ostrovo.

Tęsia kelią E85 iš Europos pietų.

## Maršrutas
* Lietuva
** Kaunas 
** Ukmergė 
** Utena
* Latvija
** Daugpilis
** Rezeknė 
* Rusija
** Ostrovas

Iš viso apie 417 km.
Žarnyno mikroflora

**Žarnyno mikroflora** – žmogaus ar gyvūno žarnyne gyvenantys mikroorganizmai. Šeimininką ir šiuos mikroorganizmus sieja abipusiai naudingi ryšiai (simbiozė). Mikroorganizmai turi palankią terpę daugintis, o šeimininkas gauna naudos iš neįsisavintų medžiagų fermentacijos, naudingi mikroorganizmai konkuruoja su nepageidaujamais mikroorganizmais ir slopina jų augimą, vyksta vitaminų sintezė, kt. Kartais, kai sutrinka šeimininko imunitetas arba pakinta normali mikrofloros sudėtis, žarnyne esantys mikroorganizmai gali sukelti ligą.

Normali žmogaus žarnyno mikroflora treniruoja imuninę sistemą ir saugo nuo alergijų, žarnyno uždegimų. Žarnyno mikroflorą gali sutrikdyti stresas, vartojami antibiotikai, konservantai, kt. Dėl kiekybinės ir rūšinės mikroorganizmų sudėties pakitimų atsiranda disbakteriozė. Mikrofloros atstatymui vartojami prebiotikai ir probiotikai.
Ruajanas

**Ruajanas** () – miestas pietų Prancūzijoje, Naujosios Akvitanijos regione, Pajūrio Šaranto departamente.
Veterinarinė parazitologija

**Veterinarinė parazitologija** yra mokslas apie gyvūnų parazitus, parazitų ir jų šeimininkų ryšius, sąveiką. Ji apima naminių gyvūnų (žemės ūkio gyvulių ir gyvūnų – žmogaus draugų), taip pat laukinių gyvūnų parazitus.

Bendroji veterinarinė parazitologija nagrinėja parazitozių vystymąsi, parazitų taksonomiją ir sistematiką, morfologiją, vystymosi ciklus, parazitų gyvavimo sąlygas aplinkoje ir gyvūne – šeimininke.

Specialioji veterinarinė parazitologija nagrinėja konkrečių parazitinių ligų ypatumus ir tų ligų diagnostikos, profilaktikos, likvidavimo priemones.

Dalis gyvūnų parazitų sukelia žmonių ligas, todėl veterinarinė parazitologija svarbi žmonių sveikatai, jų apsaugai nuo zoonozių.

## Veterinarinės parazitologijos skyriai pagal ligos sukėlėją

### Veterinarinė [[protozoologija]]
nagrinėja veterinarijoje svarbius pirmuonis
Parazitinių pirmuonių pavyzdžiai:
* Tripanosomozės naganos sukėlėjas *Trypanosoma brucei*
* *Trypanosoma equiperdum*
* *Leishmania donovani*
* *Leishmania infantum*
* *Giardia lamblia|Giardia duodenalis*
* *Trichomonas gallinae*
* *Tritrichomonas foetus*
* *Histomonas meleagridis*
* *Cryptosporidium parvum*
* *Balantidium coli*
* *Eimeria acervulina*
* *Eimeria tenella*
* *Isospora canis*
* Toksoplazmozės sukėlėjas *Toxoplasma gondii*
* *Neospora caninum*
* *Hammondia hammondi*
* *Besnoitia besnoiti*
* *Babesia divergens*

### Veterinarinė [[helmintologija]]
nagrinėja veterinarijoje svarbias parazitines kirmėles (parazitinius helmintus
Parazitinių kirmėlių pavyzdžiai:
* Kepeninė siurbikė *Fasciola hepatica*
* *Fascioloides magna*
* *Dicrocoelium dendriticum*
* *Schistosoma bovis*
* *Trichobilharzia regenti*
* *Paragonimus westermani*
* *Dipylidium caninum*
* *Taenia pisiformis*
* *Taenia saginata*
* *Taenia solium*
* Echinokokozės sukėlėjas *Echinococcus granulosus*
* *Dictyocaulus bovis*
* *Muellerius capillaris*
* *Haemonchus contortus*
* *Teladorsagia ostertagi*
* *Strongyloides canis*
* *Ancylostoma duodenale*
* *Trichuris suis*
* *Syngamus trachea*
* *Ascaris suum*
* *Toxocara canis*
* *Toxascaris leonina*
* *Strongylus vulgaris*
* *Metastrongylus*
* Trichineliozės sukėlėjas *Trichinella spiralis*

### Veterinarinė [[entomologija]] (arachnoentomologija)
nagrinėja veterinarijoje svarbius voragyvius ir vabzdžius
Parazitinių voragyvių ir vabzdžių pavyzdžiai:

* *Sarcoptes equi*
* *Psoroptes ovis*
* Šuninė erkė *Ixodes ricinus*
* *Dermacentor marginatus*
* *Cimex colombarius*
* *Cimex lectularius*
* Paprastasis uodas *Culex pipiens*
* *Culicoides imicola*
* *Demodex bovis*
* *Gasterophilus intestinalis*
* *Haematobia irritans*
* *Hypoderma bovis*
* *Knemidocoptes mutans*
* *Lucilia sericata*
* Kambarinė musė *Musca domestica*
* *Nosema apis*
* *Notoedres cati*
* *Oestrus ovis*
* *Otodectes cynotis*
* *Phlebotomus*
* *Rhipicephalus sanguineus*
* *Sarcophaga carnaria*
* *Tabanus atratus*
* *Triatoma*
* Šuninė blusa *Ctenocephalides canis*
* Katininė blusa *Ctenocephalides felis*
Euro 2008/Atkrintamosios varžybos

**[[Euro 2008|2008 m. Europos futbolo čempionato]]** atkrintamojo etapo varžybos.

## Ketvirtfinaliai

### Portugalija - Vokietija

### Kroatija - Turkija

### Nyderlandai - Rusija

### Ispanija - Italija

## Pusfinaliai
### Vokietija - Turkija

### Rusija - Ispanija
Rizgonys (Jonava)

**Rizgonys** – kaimas Jonavos rajono savivaldybėje. Netoli esančiame Ukmergės rajone yra UAB „Rizgonys“ žvyro karjeras.

## Gyventojai

## Šaltiniai
Orūras

**Orūras** (, ) – miestas centrinėje Bolivijoje, Anduose, 3710 m aukštyje. Orūro departamento sostinė. Išvystyta tekstilės ir maisto pramonė, turizmas.

## Istorija

Orūras įkurtas 1606 m. *Real Villa de Don Felipe de Austria* vardu kaip sidabro gavybos centras. Telkiniams išsekus miestas apleistas, tačiau XIX a. vėl atkurtas pradėjus švino gavybą. Kurį laiką La Salvadoros švino kasykla buvo pagrindinė pasaulyje. XX a. pab. gavybos pramonės reikšmė Orūre sumenko.

## Turizmas

Orūras – svarbus turistinis Bolivijos centras. Daug lankytojų pritraukia kasmetinis Orūro karnavalas (įtrauktas į UNESCO nematerialaus paveldo sąrašą). Netoli miesto telkšo Poopo ežeras, yra terminės versmės.

## Sportas
* CDT Real Oruro – futbolo klubas; rungtyniavo aukščiausioje šalies lygoje;
:: Namų rungtynes žaidžia Jesús Bermúdez vardo stadione (), talpinančiame 33 tūkst. žiūrovų.

## Išnašos

## Nuorodos
* Oficiali svetainė
Joniškėlio apskritis

**Joniškėlio apskritis** (iki 1915 m. gruodžio 15 d. ***Linkuvos apskritis***) – buvęs administracinis-teritorinis vienetas šiaurės Lietuvos I pasaulinio karo metais. Centras – Joniškėlis (iš pradžių trumpai – Linkuva).

## Istorija

Apskritį 1915 m. gruodžio 4 d. sudarė vokiečių okupacinė valdžia, iki gruodžio 15 d. vadinosi Linkuvos vardu. 1916–1918 m. ji priklausė Oberosto Lietuvos sričiai. 1919 m. birželio 1 d. prijungta prie Biržų apskrities.

|-
| 1917 m. || 2430 || 60 552 || ||
|}

## Literatūra
* 
* 
* 

## Šaltiniai
Želatina

**Želatina** (, iš  'sustingęs') – skaidri bespalvė arba gelsvoka, smukli, beveik beskonė medžiaga, gaunama iš gyvūnų jungiamojo audinio baltymo kolageno.

Etiketėje šis maisto priedas gali būti nurodomas numeriu E441.

Želatina yra maisto komponentas. Ji gaminama iš kiaulių, galvijų ir kitų naminių gyvūnų odų, kaulų. Kilus galvijų kempinligės („karvių pasiutligės“) pavojui, imta kalbėti apie alternatyvius želatinos šaltinius, pvz., žuvis: šamažuves, tilapijas, kt.

Drebučius sudarantys negyvūniniai želatinos analogai yra agaras ().

## Maisto chemija
Kolagenas hidrolizės metu suskyla ir sudaro polipeptidų, kurie gerai tirpsta vandenyje, mišinį. Želatinos polipeptidai sudaryti beveik išimtinai iš neesminių aminorūgščių, t. y. tokių, kurias gamina žmogaus organizmas. Todėl ši maisto medžiaga jokiu būdu negali pakeisti pilnaverčių baltymų ar kitų produktų, kuriuose yra nepakeičiamų aminorūgščių.

## Vartojimas
Želatina plačiai naudojama maisto, farmacijos, kosmetikos pramonėje, fotografijoje, klijų, kai kurių popieriaus rūšių, biologinių terpių gamyboje, kt.

### Farmacija
Farmacijos pramonėje iš želatinos gaminamos kapsulės vaistams ir kitiems preparatams, kadangi želatinos kapsules yra lengva nuryti.

### Kosmetika
Kosmetikoje gali būti naudojamas ir drebučių nesudaranti želatinos atmaina, vadinama hidrolizuotu kolagenu, hidrolizatu.

### Maistas
Maisto pramonėje ji vertinama kaip emulsiklis ir standiklis.

Želatinos pagrindu dažnai gaminami želė, saldainiai, ledai, jogurto ir varškės desertai, mažiau riebalų turintys produktai. Taip pat želatina naudojama skaidrinti sultis, actą.
Poopo ežeras

**Poopo ežeras** (, ) – didelis, seklus ir druskingas ežeras centrinėje Bolivijoje, Altiplane. Įeina į Oruro departamento teritoriją. XX a. pab. ežero ilgis buvo 90 km, didžiausias plotis 32 km, gylis iki 3 metrų. Paviršiaus altitudė 3686 metrai. XX a. antroje pusėje plotas siekė 2600 km².

Ežero vandens lygis smarkiai kinta. Pagrindinis vandens šaltinis (92 %) – iš Titikakos atitekanti Desagvadero upė. Kiti upeliai įteka tik po lietaus. Kai Poopo ežero vandens lygis ypač aukštas, perteklinis vanduo nuteka į Koipasos ir Ujūnio druskos lygumas. Nusekus Titikakai, Desagvaderas neatneša pakankamai vandens, ir Poopas nusenka.

Dėl ežero nenuotakumo ir aridinio klimato, vanduo labai druskingas, netinkamas drėkinimui. Šiaurinė dalis gerokai gėlesnė dėl Desagvadero vandens.

Poopo ežere gyvena 4 vietinės žuvų rūšys: šamažuvė *Trichomycterus*, bei *Orestias* genties karpažuvės. Taip pat įveisti vaivorykštiniai upėtakiai ir neotropinės aterinos. Ežero pakrantėse gyvena 34 rūšių paukščiai, iš jų gausiausi – flamingai.

2015–2016 m. ežeras dėl ilgalaikės sausros visiškai išdžiuvo, palikdamas tik druskožemių plotus. Nors Poopo ežeras taip nusekęs yra ne kartą, tačiau dėl vandens išteklių išnaudojimo drėkinimui spėjama, kad ežeras gali nebeatsikurti.

## Šaltiniai
Standiklis

**Standikliai** (stingdikliai) – tai maisto priedai, naudojami maisto pramonėje produktams sutirštinti arba stingdyti. Pvz., želė, pudingus, kremus, ledus, jogurto ir varškės desertus, saldainius ir kt. Jų taip pat gali būti mažesnio riebumo majonezuose, padažuose. Šios medžiagos suteikia maisto produktui drebučių konsistenciją. Standiklių savybėmis pasižymi ir kai kurie kitų kategorijų maisto priedai – stabilizatoriai ir tirštikliai. Etiketėje paprastai nurodomas maisto priedo E numeris. Standikliai būna augalinės ir gyvūninės kilmės.

Keletas populiarių standiklių:
* Algino rūgštis (E400), natrio alginatas (E401), kalio alginatas (E402), amonio alginatas (E403), kalcio alginatas (E404) – polisacharidai iš rudadumlių; šie priedai gali būti iš genetiškai modifikuotų organizmų;
* Agar-agaras (E406), polisacharidas iš raudondumblių;
* Karageninas (E407), polisacharidas iš jūržolių;
* Saldžiosios ceratonijos lipai (E410];
* Pektinas (E440), polisacharidas, gaunamas iš obuolių ar citrusinių vaisių;
* Želatina (E441), dalinės gyvulinio kolageno hidrolizės produktas.
Kanuku kalnai

**Kanuku kalnai** () – labai sena smiltainio atodanga Gajanos pietuose, virš Rapanuni savanos pievų. Kalnai susideda iš dviejų didelių dalių – rytinio ir vakarinio Kanuku, juos skiria 1,6 km pločio loma. Čia yra daug retų laukinės gamtos rūšių, kitose kalnagūbrio vietose yra daug mažiau. Tarp Kanuku kalnų teka vingiuota Rapununi upė. Kalnai yra šalies pietvakariuose, yra nuošalūs ir retai lankomi. Kalnus dengia tropinės džiunglės su didele augmenijos ir gyvūnijos įvairove.
Imperatorienė Cisi

**Imperatorienė Cisi** (; W.-G.: *Tz’u-Hsi T’ai-hou*; 1835&nbsp;m. lapkričio 29 d.&nbsp;– 1908&nbsp;m. lapkričio 15 d.)&nbsp;– kilusi iš Mandžiūrijos *Jehe Naros* klano. Tai buvo stipri ir valdžios siekusi asmenybė, tapusi Čingų dinastijos regente ir nuo 1861&nbsp;m. iki 1908&nbsp;m. už savo nepilnamečius giminaičius valdžiusi Kiniją. Daugelis istorikų jos valdymo metodus įvardina kaip despotizmą ir sieja ją su imperatoriškosios Kinijos žlugimu.

## Biografija
Cisi gimė 1835 &nbsp;m. lapkričio 29 d. šeimoje iš Mandžiūrijos, būdama aštuonerių 1843 &nbsp;m. spalio 7 d. Cisi kartu su savo šeima išvyko gyventi į Pekiną. Sulaukusi šešiolikos ji tapo imperatoriaus Yizhu sugulove. Vėliau ji net pagimdė jam įpėdinį – berniuką Tongdži. Imperatorius mirė 1861 m.

Nuo 1861 iki 1872 &nbsp;m. Cisi valdė kaip „Karalienė našlė“ (; *Huángtàihòu*), kaip savo nepilnamečio sūnaus, imperatoriaus Tongdži, regentė, o po Tongdži mirties Valdė už savo sūnėną Guangsu. Galiausiai šis ją išvijo iš dvaro. Bet 1898 metais ji vėl perėmė valdžią į savo rankas, kai po įvykusio valstybės perversmo buvo nuverstas imperatorius Guangsu, palaikęs reformistus.

Cisi mirė 1908 m. lapkričio 15 d. sulaukusi 72 metų. Tik viena diena anksčiau mirė imperatorius Guangsu. Manoma, kad jį Cisi nunuodijo arsenu.

## Nuorodos

* http://womenshistory.about.com/library/bio/blbio_cixi.htm?terms=cixi
* http://www.royalty.nu/Asia/China/TzuHsi.html

|-
Emulsija

**Emulsija** – dviejų nesimaišančių skysčių dispersinė sistema. Pvz., svieste vandens lašelius supa riebalai, o piene vandeninis tirpalas supa riebalų lašelius. Emulsijos gaunamos emulsavimo pagalba. Emulsijos nėra stabilios, todėl joms gauti reikalinga energija (kratymas, maišymas, kt.). Po kurio laiko emulsijos vėl savaime išsisluoksniuoja į riebiąją ir vandens fazę.

Paviršinio aktyvumo medžiagos (surfaktantai) gali labai padidinti emulsijų kinetinį stabilumą, tada jos net ilgai laikomos, mažai pakinta. Surfaktantai skirstomi į:
* emulsiklius (emulgatorius);
* detergentus (ploviklius).

Į ką virs emulsija – į vandens emulsiją aliejuje ar aliejaus emulsiją vandenyje - lemia dviejų fazių skysčių santykis ir naudojami emulsikliai. Dažniausiai galima pritaikyti Bancroft'o taisyklę: emulsikliai skatina tos fazės dispersiją, kurioje jie prasčiau ištirpsta; pvz., baltymai geriau ištirpsta vandenyje nei aliejuje, todėl skatina susidaryti aliejaus emulsiją vandenyje, nes palengvina aliejaus lašelių dispersiją vandens fazėje.
Valastės krioklys

**Valastės krioklys** () – krioklys šiaurės rytų Estijoje, Rytų Viru apskrityje, į šiaurę nuo Kohtla Jervės, prie Valastės kaimo. Yra ant Baltijos glinto skardžio, prie Suomijos įlankos. Aukštis 26 m (aukščiausias Baltijos šalyse). Susidarė iškasus melioracijos griovį. Vandens srovė vasarą silpna, sustiprėja pavasarį, rudenį, po liūčių. Žiemą apšarmoja. Populiarus turistinis objektas.

## Nuorodos
Krioklys žiemą-YouTube puslapis
Salto Grandės krioklys

**Salto Grande krioklys** – krioklys Čilės pietuose. Aukštis 20 metrų, kaskados plotis – 14 metrų. Krioklys yra pasiekiamas keliu, jungiančiu Punta Arenasą ir Toress parką.
Ploviklis

**Ploviklis** (detergentas) – paviršinio aktyvumo medžiaga, skirta riebalams šalinti nuo kieto paviršiaus. Plovikliai naudojami plovimui, valymui, skalbimui ir pan. Paprastai į šiems tikslams skirtas buitines priemones be ploviklio (ploviklių) yra ir kitų medžiagų:
* abrazyvų paviršiaus šveitimui;
* medžiagų, keičiančių pH, kuris turi įtakos kitų komponentų patvarumui;
* šarminių medžiagų, ardančių organinius junginius;
* vandens minkštiklių;
* oksidatorių, kurie balina, dezinfekuoja audinius ir ardo organinius junginius;
* ne paviršinio aktyvumo medžiagų, palaikančių nešvarumų suspensijos stabilumą;
* enzimų, kad suardyti baltymus, riebalus ir angliavandenius;
* medžiagų, kurios keičia ploviklių putojimą (putojimą slopinančių medžiagų ar putodarių);
* komponentų, skirtų pagerinti valomų daiktų estetinį vaizdą ar ploviklio savybes (minkštikliai, dažikliai, kvapiosios medžiagos);
* antikorozinių medžiagų, kurios tausoja naudojamą buitinę techniką;
* konservantų, saugančių cheminę priemonę nuo gedimo;
* muilo, kuris skirtas greičiau ne audinio plovimui, o putojimo sumažinimui.

## Taip pat skaitykite
* Skalbimo milteliai
Suspensija

**Suspensija** – dispersinė sistema, sudaryta iš skystosios terpės ir joje pasiskirsčiusių dalelių (> 100 μm), paprastai kietųjų dalelių. Skirtingai nuo koloidų, suspensijų kietosios dalelės yra stambesnės ir linkusios nusėsti, sudaryti nuosėdas.

Skysčio lašelių ar kietųjų dalelių suspensija dujose vadinama aerozoliu.

## Pavyzdžiai
* Purvas – žemės, molio ar dumblo dalelės pakibę vandenyje.
* Miltai vandenyje.
* Rūko lašeliai ore.
* Dažai
* Kreidos milteliai vandenyje.
* Dulkių dalelės ore.

## Taip pat skaitykite
* koloidas
* gelis
* zolis
* emulsija
* drumstimasis
* sluoksniavimasis
* sedimentacija
* tirpalas
* mišinys

## Šaltiniai
Tirštiklis

**Tirštiklis** (tirštinimo medžiaga) – tai medžiaga, kurios dedama į skystį siekiant padidinti skysčio klampumą ir kartu nepakeisti ar nepabloginti kitų jo savybių, pvz., skonio. Tirštikliai dažnai naudojami kaip maisto priedai, kosmetikos pramonėje ir asmens higienos produktų gamyboje.

## Maisto tirštikliai
Maisto tirštiklių pagrindinės medžiagos paprastai yra polisacharidai (krakmolas, augalinės dervos) ar baltymai (kiaušinio trynys, kolagenas). Natūralūs tirštikliai yra įvairūs miltai, krakmolingos daržovės. Taip pat naudojamas jogurtas, kiaušinių tryniai. Tirštikliai naudojami sriuboms, padažams sutirštinti, glaistytų sūrelių, desertų, paštetų, grietinėlės kavai ir kitų emulsijų gamyboje.
Maisto pramonėje kaip maisto priedai naudojami tirštikliai etiketėje paprastai nurodomi E numeriu.

Tirštiklių savybių turi šie maisto priedai:

* E400 Algino rūgštis
* E401 Natrio alginatas
* E402 Kalio alginatas
* E403 Amonio alginatas
* E404 Kalcio alginatas
* E405 Propano-1,2-diolalginatas
* E406 Agar-agaras
* E407 Karageninas
* E407a Perdirbti *Eucheuma* jūros dumbliai
* E410 Saldžiosios ceratonijos, kitaip – saldžiavaisių pupmedžių (*Ceratonia siliqua*) lipai
* E411 Avižų lipai
* E412 Pupenių lipai
* E413 Tragakantas
* E414 Akacijų lipai
* E415 Ksantano lipai
* E416 Sterkulijų lipai, sterkulijų (*Sterculia*) genties medžių ekstraktas
* E417 Dažiųjų cezalpinijų (''Caesalpinia spinosa'') sėklų lipai
* E418 Gelano lipai
* E419 Plačialapių sagmedžių (''Anogeissus latifolia'') lipai
* E1200 Polidekstrozė
* E1400 Dekstrinas (stabilizatorius)
* E1401 Modifikuotasis krakmolas
* E1402 Šarmu paveiktas krakmolas
* E1403 Balintasis krakmolas
* E1404 Oksiduotasis krakmolas
* E1405 Enzimais apdorotas krakmolas
* E1410 Monokrakmolo fosfatas
* E1411 Dikrakmolo glicerolis
* E1412 Dikrakmolo fosfatas
* E1413 Fosfatuotas dikrakmolo fosfatas
* E1414 Acetilintas dikrakmolo fosfatas
* E1420 Acetilintas krakmolas, monokrakmolo acetatas
* E1422 Acetilintas dikrakmolo adipatas
* E1423 Acetilintas krakmolo glicerolis
* E1430 Dikrakmolo glicerinas
* E1440 Hydroksipropilkrakmolas
* E1441 Hydroksipropilkrakmolo glicerinas
* E1442 Hydroksipropildikrakmolo fosfatas
* E1443 Hydroksipropildikrakmolo glicerolis
* E1450 Krakmolo natrio oktenilsukcinatas
* E1451 Acetilintas oksiduotas krakmolas
Išvardinti maisto priedai turi ir kitų savybių, dalis naudojami kaip stabilizatoriai, emulsikliai, kt.
Emulsiklis

**Emulsiklis** – medžiaga, kuri padeda susidaryti dviejų nesimaišančių tarpusavyje skysčių emulsijai ir ją stabilizuoja.

Maisto emulsiklio pavyzdys gali būti kiaušinio trynys (pagrindinė emulguojanti medžiaga yra lecitinas), garstyčios (emulguojančiu poveikiu pasižymi sėklų gleivės). Majonezas yra aliejingos fazės emulsija vandens fazėje, paprastai stabilizuojama trynio lecitinu.

Maisto pramonėje ir farmacijoje, kosmetikoje emulsijų ruošimui naudojama daug įvairių emulsiklių.

Emulsikliai, naudojami kaip maisto priedai, paprastai nurodomi etiketėje E numerio pagalba. Pvz.:
* E322 Lecitinas 
* E422 Glicerolis 
* E461 Metilceliuliozė 
* E472a Riebiųjų rūgščių mono - ir digliceridų acto rūgšties esteriai
* E481 Natrio stearoil-2-laktilatas 
* E491 Sorbitano monostearatas
Keriobliškis

**Keriobliškis** – kaimas Molėtų rajono savivaldybės šiaurėje, prie Skudutiškio. 

## Istorija

1613 m. Noliškio dvaro palivarką *Keriaubliškį*, esantį Noliškio lauke, Jonas Mykolas Šunkas pardavė Elijui Koriznai.

## Gyventojai

## Šaltiniai
Disbakteriozė

**Disbakteriozė** arba **disbiozė** (,  – priešdėlis, reiškiantis neigimą, priešingumą + bakterija) – žarnyno mikrofloros sudėties ir savybių pasikeitimas. 

Disbakteriozė dažniausiai atsiranda, kai vartojami chemoterapiniai vaistai, ypač antibiotikai, citostatikai, imunosupresantai, nes daugelis jų slopina arba naikina organizmui reikalingas bakterijas. Pvz., plataus veikimo spektro antibiotikai sunaikina ne tik ligos sukėlėją, bet ir natūralią mikroflorą. Todėl įsigali toksigeniški, nepalankiai virškinamąjį traktą veikiantys mikrobai. Disbakteriozė gali atsirasti sergant kai kuriomis lėtinėmis virškinamojo trakto, infekcinėmis ligomis, po salmoneliozės, po rentgenoterapijos, jonizuojančiosios spinduliuotės. 

Dėl disbakteriozės sutrinka maisto medžiagų virškinimas, pasisavinimas. Disbakteriozei būdingas tuštinimosi sutrikimas - ligonis dažnai viduriuoja, kartais užkietėja viduriai, jam pučia pilvą, juntamas nemalonus skonis burnoje. Gali prasidėti mažakraujystė, stomatitas. 

Ligonis gydomas vaistais, atkuriančiais natūralią mikroflorą ir slopinančiais patogeninius mikrobus, vitaminais, dieta.

## Šaltiniai
Varguolis Žaku

**Varguolis Žaku** () – 2007 m. prancūzų režisieriaus Lorano Butono nuotykių filmas sukurta pagal  to paties pavadinimo romaną. Peržiūros amžiaus riba : N-7.

Filmo premjera įvyko 2007 m. sausio 17 d. Prancuzijoje ir Belgijoje.
 
## Siužetas

1815 m. Perigoro provincijos centras. Jaunas valstiečių sūnus Žaku ramiai gyveno su savo tėvais, kol jo tėvą, sukilusi prieš žiaurųjį grafą Nanzaka, areštavo ir nuteisė 30 metų katorgos. Tapęs našlaičiu, Žaku globoja rūpinasi vietos kaimo kunigas. Žaku prisiekia atkeršyti grafui. Kai Žaku užaugo, jis stojo valstiečių sukilimo priešakyje ir įvyko akistata su grafu Nanzaku… 

## Aktoriai
* Gasparas Ulje – Žaku
* Leo Legranas (Léo Legrand) – Žaku jaunystėje
* Mari–Žoze Krozė – Žaku mama
* Albertas Diupontelis – Žaku tėvas
* Džiudit Devis (Judith Davis) – Lina
* Žoslinas Kivrinas – grafas Nanzakas
* Čekis Kario (Tchéky Karyo) – Ševalje
* Bojana Panič (Bojana Panic) – grafo dukra
ir kt.

## Nuorodos
*http://www.jacquoulecroquant-lefilm.com/accueil.htm 
*
Janina Ditauskienė

**Janina Ona Ditauskienė** (g. 1943 m. liepos 26 d. Vembūtai, Varnių valsčius) – Lietuvos chemikė, restauravimo technologė.

## Biografija
1967 m. baigė Kauno politechnikos instituto Chemijos technologijos fakultetą. 1970 m. stažavo Bulgarijos paminklų apsaugos institute.

1968–1973 m. Lietuvos liaudies buities muziejaus restauravimo konservavimo dirbtuvių vedėja, nuo 1991 m. chemikė konservatorė, restauratorė. 1973–1990 m. Kauno restauravimo dirbtuvių technologė chemikė.

Dirbo spalvininkystės srityje, vadovavo daugelio tekstilės eksponatų, Žemaitijos regiono senovės audinių kopijų, medžiagų sodybų prižiūrėtojų reprezentaciniams kostiumams (dail. V. Miškinienė) audimo darbams. Vadovavo pagal pačios sukurtas technologijas konservuojant apie 10 000 metalinių, medinių ir tekstilės eksponatų. Su kitais užkonservavo 106 įrengtus Liaudies buities muziejaus pastatus.

## Šaltiniai
Ditva

**Ditva** () – upė Lietuvoje ir Baltarusijoje, Nemuno dešinysis intakas.

Ilgis 87 km, iš jų Lietuvoje 3 km, baseino plotas – 176 km², Lietuvoje 8 km². Prasideda 6 km į pietryčius nuo Eišiškių. Aukštupyje teka Baltarusijos pasieniu, įtekėjus Dumblei – Baltarusijos teritorija į pietus, žemupyje – į pietryčius. Įteka į Nemuną 16 km į pietryčius nuo Lydos.

**Intakai:** Akmena (Kamenka), Asava, Niaškrupa, Krupka, Lidzeja (kairieji), Dumblė, Rodūnia, Načia, Čarniauka (dešinieji).

Vaga nuo ištakos iki Krupkos žiočių reguliuota (plotis 6–12 m), žemiau – labai vingiuota, dalijasi į protakas; natūralios vagos plotis 16-30, gylis 1-2,5 m. Vidutinis debitas žiotyse 7,64 m³/s.

Upėvardis neaiškios kilmės. Šaknis *dit-* kildinama nuo  „švytėti, rodytis“ (plg. trak. *Διτας, Διτα*,  „diena“ ir kt.).

## Šaltiniai

* Ресурсы поверхностных вод СССР. Описание рек и озёр и расчёты основных характеристик их режима. Т. 5. Белоруссия и Верхнее Поднепровье. Ч. 1–2. –Л., 1971.